हफ्ते के 6 दिन फॉलो करते हैं रूटीन, 1 दिन सिर्फ पानी पर रहते हैं
Rahul Vaidya's 16-Hour Daily Fasting Routine and Water-Only Day उन्होंने बताया कि वो दिन के 16 घंटे कुछ नहीं खाते हैं। उन्होंने अपने एब्स फ्लॉन्ट करते हुए फोटो शेयर कीं और लिखा- 16 घंटे की फास्टिंग का असर दिख रहा
हाल ही में सिंगर राहुल वैद्य ने सोशल मीडिया पर अपनी पिक्चर्स शेयर कीं। उन्होंने बताया कि वो दिन के 16 घंटे कुछ नहीं खाते हैं। राहुल ने अपने एब्स फ्लॉन्ट करते हुए फोटो शेयर कीं और लिखा- 16 घंटे की फास्टिंग का असर दिख रहा है।
उन्होंने बताया कि उनकी पीठ में काफी दर्द रहता है और इस वजह से वो वर्क आउट नहीं कर पा रहे हैं। इस वजह से अपनी फिटनेस बनाए रखने के लिए उन्होंने इंटरमिटेंट फास्टिंग करना चुना है।
पीठ में चोट की वजह से चुनी है फास्टिंग: राहुल 
हिंदुस्तान टाइम्स से बात करते हुए राहुल ने बताया- पीठ में चोट लगने की वजह से मेरी पीठ की मसल्स काफी कमजोर हैं। इस चोट की वजह से मैं हैवी वर्क आउट नहीं कर पा रहा हूं।
लेकिन, मेरा वजन बढ़ रहा था तो मैंने सोचा की अगर मैं कैलोरीज बर्न नहीं कर सकता तो मुझे कम से कम अपना इनटेक कम कर लेना चाहिए।
डेढ़ महीने से फॉलो कर रहा हूं ये रूटीन: राहुल 
राहुल ने आगे बताया- जब मैंने फास्टिंग के बारे में पढ़ा तो मैंने समझा की वजन कंट्रोल करने के अलावा भी फास्ट करने के कई फायदे हैं। मैंने फास्टिंग करने का मन बना लिया और अब मुझे ये रूटीन फॉलो करते करीब डेढ़ महीने हो चुके हैं।
उन्होंने बताया कि वो हफ्ते के 6 दिन 16 घंटों तक फास्टिंग पर रहते हैं। 1 दिन मैं सिर्फ पानी ही पीता हूं और पूरे 24 घंटे फास्ट रखता हूं। उन्होंने कहा- ये सेल्स को जनरेट करने के लिए काफी अच्छा है।
अब मेरे शरीर पर मेहनत का असर दिखने लगा है: राहुल 
राहुल ने आगे कहा- मेरा बॉडी टाइप ही ऐसा है कि अगर मैं कोई रूटीन लगातार 20 दिन या तीन हफ़्तों तक करता जाऊं तो इसका असर मेरे शरीर पर दिखने लगता है। मैंने जब फास्ट करना शुरू किया था तब से अब तक काफी वजन कम कर लिया है। मुझे खुद ऐसा लगता है कि अब मैं काफी फिट और लीन लग रहा हूं।
चाय की तलब कंट्रोल करना बहुत मुश्किल है : राहुल 
फास्टिंग के एक्सपीरियंस पर बात करते हुए उन्होंने कहा- हां, कभी-कभी फास्ट करना काफी मुश्किल हो जाता है। आपको हर समय अपनी क्रेविंग्स पर कंट्रोल रखना पड़ता है। आपको खुद को बार-बार ये याद दिलाना होता है कि खाने के अलावा भी दुनिया में बहुत कुछ है। जब आप अपने माइंडसेट में बदलाव कर लेते हैं तो आपके लिए चीजें आसान होने लगती हैं।
मैं चाय पीना बहुत मिस करता हूं। काम के साथ फास्टिंग करना तो मुश्किल है ही, चाय की क्रेविंग कंट्रोल करना इससे भी ज्यादा मुश्किल है। मैं कोशिश करता हूं कि जब भी कोई शो करूं, तो अपनी डाइट में कुछ और एड कर लूं क्योंकि शो के दौरान काफी एनर्जी की जरूरत पड़ती है। मैं खाली पेट गाना नहीं गा सकता।
क्या होती है इंटरमिटेंट फास्टिंग ? 
ये वजन कंट्रोल करने का डाइट बेस्ड तरीका है। इंटरमिटेंट फास्टिंग के दौरान व्यक्ति को खाना खाने के बीच 12-40 घंटे का गैप रखना होता है। इस दौरान सॉलिड फूड की जगह चाय, कॉफी, फल या जूस ले सकते हैं।